Diari Oficial de la Generalitat Valenciana


Sumari del DOGV 3170, del 27-01-1998 (1998/401)

RESOLUCIÓ de 17 de desembre de 1997, del director general d'Interior de la Conselleria de Presidència, per la qual s'acorda inscriure en el Registre de Fundacions de la Comunitat Valenciana la denominada Fundación Esuma Directivos, així com la delegació de les facultats del seu Patronat a favor de dos patrons amb caràcter solidari.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3170

Data del DOGV
:   27-01-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/401


Data del document
:   17-12-1997

Organisme emissor
:   Conselleria de Presidència

Tipus de document
:   Resolució

RESOLUCIÓ de 17 de desembre de 1997, del director general d'Interior de la Conselleria de Presidència, per la qual s'acorda inscriure en el Registre de Fundacions de la Comunitat Valenciana la denominada Fundación Esuma Directivos, així com la delegació de les facultats del seu Patronat a favor de dos patrons amb caràcter solidari. [1998/401]
  
Vista la sol·licitud de data 21 d'agost de 1997, que va entrar en aquest Registre el 27 d'agost de 1997, amb número de registre 47.812, efectuada pel Sr. Braulio-José Gilabert Monllor, com a vicepresident de la Fundación Esuma Directivos, en la que se sol·licitava la inscripció d'aquesta entitat en el Registre de Fundacions de la Comunitat Valenciana, en base als següents
  
Fets
  
Primer
  
Que per escriptura de data 10 de juliol de 1997, i amb número de protocol 1.909, atorgada davant el notari de l'il·lustre Col·legi de València, amb residència a Alacant, Sr. Javier Teijeiro Vidal, compareixen el Sr. Ernesto-Fernando Ortiz de Zárate Crocí, el Sr. Braulio José Gilabert Monllor, el Sr. Alberto Gómez Albajar i el Sr. Amado-Juan de Andrés Andrés, tots ells en el seu propi nom i dret i manifesten en aquest acte la voluntat de constituir la fundació denominada Fundación Esuma Directivos.
  
Segon
  
Segons l'article 6 dels estatuts, modificats parcialment mitjançant escriptura d'esmena de la de constitució, atorgada aquella davant el citat notari, en data 30 d'octubre de 1997, amb el nombre 2.645 del seu protocol, la Fundació té per objecte l'impuls i la promoció de la formació d'estudiants.
  
Correspon al Patronat de la Fundació determinar el mode en què s'hauran de complir les finalitats enumerats en aquest article. Les prestacions de la Fundació s'atorgaran de forma no lucrativa mitjançant la concessió de beques i la realització de seminaris, taules redones, etc.
  
Segons l'article 7 dels estatuts, seran potencials beneficiaris de la Fundació aquells estudiants amb una predisposició empresarial o directiva.
  
Tercer
  
La dotació de la Fundació, segons consta en l'escriptura de constitució, de data 10 de juliol de 1997, és de dos milions de pessetes (2.000.000 PTA), de les que cinc-centes mil pessetes (500.000 PTA) que corresponen al vint-i-cinc per cent (25%) del total, s'aporten a raó de cent vint-i-cinc mil pessetes (125.000 PTA) per cadascun dels quatre fundadors.
  
La realitat d'aquesta aportació dinerària es va acreditar mitjançant un certificat de l'entitat de crèdit Bancaixa, incorporat a l'escriptura de constitució.
  
La resta del capital, un milió cinc-centes mil pessetes (1.500.000 PTA), haurà de fer-se efectiu en un termini no superior a cinc anys, des de l'atorgament de la citada escriptura de constitució.
  
Quart
  
D'acord amb allò que s'ha previst en l'Atorgament tercer de l'Acta Fundacional i el títol Tercer dels Estatuts, el Patronat és l'òrgan de govern, representació i administració de la Fundació. Els patrons exerciran el seu mandat amb caràcter vitalici. Cas de vacant per mort, renúncia o qualsevol una altra causa, els que continuen en el seu càrrec podran cobrir la vacant amb qualsevol persona que reunisca les condicions legals.
  
El Patronat inicial queda compost per les següents persones:
  
President: Sr. Ernesto-Fernando Ortiz de Zárate Crocí.
  
Vicepresident: Sr. Braulio José Gilabert Monllor.
  
Secretari i Tresorer: Sr. Alberto Gómez Albajar.
  
Vocal: Sr. Amado-Juan de Andrés Andrés.
  
La resta de l'articulat estatutari regula totes les qüestions previstes legalment en matèria de fundacions.
  
Cinqué
  
Conforme a l'atorgament tercer de l'Acta Fundacional, els patrons acorden delegar totes i cadascuna de la facultats que corresponen al Patronat, excepte les d'aprovació de comptes i del pressupost i aquells actes que requerisquen l'autorització del Protectorat, a favor del Sr. Ernesto-Fernando Ortiz de Zárate Crocí i del Sr. Amado-Juan de Andrés Andrés, amb caràcter solidari o indistint.
  
Fonaments jurídics
  
Primer
  
La Constitució recull en el títol I, capítol II, secció II, article 34, el dret de fundació para finalitats d'interès general.
  
Segon
  
L'article 1 de la Llei 30/1994, de 24 de novembre, de Fundacions i d'Incentius Fiscals a la Participació Privada en Activitats d'Interés General, estableix que són fundacions les organitzacions constituïdes sense finalitats de lucre que, per voluntat dels seus creadors, tenen afectat de mode durador el seu patrimoni a la realització de fins d'interés general, circumstàncies que concorren en aquest cas.
  
Tercer
  
Examinades els fins de la Fundació i la dotació, així com les aportacions efectivament realitzades, aquells es consideren d'interés general, i aquestes inicialment suficients per a la inscripció, de conformitat amb allò que s'ha establit en l'article 11.b) del Decret 60/1995 de 18 d'abril del Govern Valencià, de creació del Registre i Protectorat de Fundacions de la Comunitat Valenciana, en relació amb l'article 36 de la Llei 30/1994, de 24 de novembre, de Fundacions i d'Incentius Fiscals a la Participació Privada en Activitats d'Interés general.
  
Quart
  
La carta fundacional i els estatuts, continguts en l'escriptura pública de 10 de juliol de 1997, reuneixen els requisits bàsics dels articles 8 i 9 de la vigent Llei 30/1994, de 24 de novembre, per la qual cosa la Fundació pot ser reconeguda, tenint en compte el fi que persegueix segons l'article 6 dels seus estatuts.
  
Cinqué
  
La delegació de facultats s'ha efectuat d'acord amb allò que estableix l'article 14.1 de la 30/1994, de 24 de novembre, de Fundacions i d'Incentius Fiscals a la Participació Privada en Activitats d'Interés General
  
Sisé
  
L'expedient ha estat tramitat per la Direcció General d'Interior de la Conselleria de Presidència, a través del Servei d'Entitats Jurídiques, en virtut de les atribucions que té conferides pels decrets 4/1997, i 30/1997, de 26 de febrer, sobre assignació de competències a la Presidència i a les conselleries, i d'aprovació del Reglament Orgànic i Funcional de la Conselleria de Presidència, respectivament, tot això, en relació amb el Decret 60/95, de 18 d'abril, del Govern Valencià, de creació del Registre i Protectorat de Fundacions de la Comunitat Valenciana i l'article 10 de l'Ordre de 23 de maig de 1996, en la redacció donada a aquesta per Ordre de 25 de novembre de 1996, en què es refereix a l'estructura administrativa a nivell de servei.
  
Vistos, la Constitució, la Llei 30/1994, de 24 de novembre, el Real Decret 316/1996, de 23 de febrer, pel que s'aprova el Reglament de Fundacions de Competència Estatal, el Decret 60/1995, de 18 d'abril, del Govern Valencià, l'Ordre de 19 de gener de 1996, de la Conselleria d'Administració Pública, per la que s'estableix la data d'inici d'activitats del Registre i Protectorat únics de la Comunitat Valenciana, i altres de normativa de pertinent aplicació, resolc:
  
Primer
  
Inscriure com a Fundació la denominada Fundación Esuma Directivos en el Registre de Fundacions de la Comunitat Valenciana amb el nombre 100(A) i classificar-la com a docent. El seu domicili radicarà a Alacant, avinguda d'Elx núm. 183.
  
Segon
  
Aprovar els estatuts amb què s'ha de regir la Fundació, elevats a escriptura pública davant el notari de l'il·lustre Col·legi de València, amb residència a Alacant, Sr. Javier Teijeiro Vidal, en data 10 de juliol de 1997, i amb el número 1.909 de protocol, modificats parcialment per escriptura de data 30 d'octubre de 1997, autoritzada pel mateix notari, amb nombre 2.645 del seu protocol.
  
Tercer
  
Inscriure en el citat Registre el nomenament del primer Patronat, segons figura en l'antecedent quart de aquesta Resolució.
  
Quart
  
Inscriure així mateix, en el Registre de Fundacions de la Comunitat Valenciana, la delegació de Facultats descrites en l'antecedent de fet cinqué, d'aquesta resolució.
  
Notifiqueu aquesta Resolució, i advertiu que contra aquesta, que no esgota la via administrativa, podrà presentar recurs ordinari davant aquest mateix òrgan o davant el conseller de Presidència en el termini d'un mes, comptador des de la data de la seua notificació, de conformitat amb allò que s'ha disposat en el Decret 60/1995, de 18 d'abril del Govern Valencià de creació del Registre i Protectorat de Fundacions de la Comunitat Valenciana, en relació amb l'article 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 17 de desembre de 1997.- El director general d'Interior: José López Garrido